smcproject/ml-wiki-sentences huggingface dataset:
ഓരോ കേന്ദ്രത്തിനും സ്വതന്ത്രമായി വ്യാഖ്യാനിക്കാനും കർമ്മങ്ങൾ ആവിഷ്കരിക്കാനും സ്വാതന്ത്ര്യമുണ്ട്.
റോസ് ആണ് ഇതിൻറെ ക്രമാനുഗതത്തെ സൂചിപ്പിക്കാനുപയോഗിക്കുന്നത്.
അവലംബങ്ങൾ അധികവായനക്ക് Abun-Nasr, Jamil M. "The Special Sufi Paths (Taqiras)."
Muslim Communities of Grace: The Sufi Brotherhoods in Islamic Religious Life.
New York: Columbia UP, 2007.
86-96.
ഖാദിയാനി മസ്അല
സയ്യിദ് അബുൽ അഅ്ല മൗദുദി എഴുതിയ ഒരു ലഘുപുസ്തകമാണ് ഖാദിയാനി മസ്അല .
1953 ലാണ് ഇത് ആദ്യമായി പ്രസിദ്ധീകരിച്ചത്.
അഹ്മദിയ സമുദായത്തിലെ അംഗങ്ങളെ സൂചിപ്പിക്കുന്ന പദമാണ് " ഖാദിയാനി " എന്നത്.
പാകിസ്താനിലെ അഹ്മദിയ്യ വിഭാഗത്തെ ഒരു ന്യൂനപക്ഷമതമായി കണക്കാക്കണമെന്ന് മൗദൂദി ഇതിൽ ആവശ്യപ്പെട്ടു.
ഖാദ് ഇംഗ്ലീഷ് വിലാസം https://ml.wikipedia.org/wiki/KHAD
അഫ്ഗാനിസ്താന്റെ പ്രധാന സുരക്ഷാ-രഹസ്യാന്വേഷണ വിഭാഗമാണ് ഖാദ് (KHAD) എന്ന ചുരുക്കപ്പേരിൽ പൊതുവേ അറിയപ്പെടുന്ന ഖാദമത്-ഇ എതിലാത്-ഇ ദാവ്‌ലതി ( Persian ' خدمات اطلاعات دولتی' ) (രാജ്യ വിവരസമിതി).
സോവിയറ്റ് അധീനകാലത്ത്, രാജ്യത്തെ രഹസ്യപ്പോലീസ് വിഭാഗമായും ഖാദ് പ്രവർത്തിച്ചു.
1979 അന്ത്യത്തിൽ സോവിയറ്റ് സൈന്യം അഫ്ഗാനിസ്താനിൽ നിയന്ത്രണം ഏറ്റെടുക്കുകയും, ബാബ്രക് കാർമാൽ പ്രസിഡണ്ടായി അധികാരത്തിലെത്തുകയും ചെയ്തതിനു തൊട്ടുപിന്നാലെയാണ് ഖാദ് രൂപീകരിക്കപ്പെട്ടത്.
സോവിയറ്റ് സൈന്യവും, കാബൂൾ ഭരണകൂടവും ജനങ്ങളെ നിയന്ത്രിക്കാൻ ഉപയോഗിച്ചിരുന്ന പ്രധാനസംവിധാനമായിരുന്നു ഇത്.
രാജ്യത്തെ മുൻ‌കാല രഹസ്യാന്വേഷണവിഭാഗങ്ങളായ അഗ്‌സ (AGSA), നൂർ മുഹമ്മദ് താരക്കിയുടെ ഭരണകാലത്തെ കാം (KAM) എന്നിവയുടെ പിൻ‌ഗാമിയാണ് ഖാദ്.
സംഘടനയുടെ ആരംഭം മുതൽ 1986 വരെ ഡോക്ടർ നജീബുള്ളയാണ് ഇതിന്റെ നേതൃത്വത്തിലിരുന്നത്.
1986-ൽ ഖാദ് ഒരു മന്ത്രാലയമായി പുനഃസംഘടിപ്പിക്കപ്പെട്ടു.
ഇതിന്റെ പേര് വാദ് (WAD) അഥവാ വിസാരത്-ഇ ഇത്തിലാത്-ഇ ദാവ്ലത്-ഇ (രാജ്യസുരക്ഷാമന്ത്രാലയം) എന്ന് പുനർനാമകരണം ചെയ്യപ്പെടുകയും ചെയ്തു.
കമ്മ്യൂണിസ്റ്റ് ഭരണകാലത്ത്, ഖാദിന് വിവരദാദാക്കളുടെ ഒരു വലിയ ശൃംഖലയുണ്ടായിരുന്നു.
മാത്രമല്ല അഫ്ഗാൻ സേനകളിൽ വച്ച് ഏറ്റവും മികച്ച വിഭാഗമായ നാഷണൽ ഗാർഡ്സിന്റെ നിയന്ത്രണവും ഇവർക്കായിരുന്നു.
ഇക്കാലത്ത്, ഖാദിന്റെ നിയന്ത്രണം, പി.ഡി.പി.എയുടെ പാർചം വിഭാഗത്തിന്റെ കൈകളിലായിരുന്നു.
ഖാദിം ഹുസൈൻ റിസ്‌വി
പാകിസ്താനിലെ പ്രമുഖ മത പ്രഭാഷകനും പാക്കിസ്ഥാന്റെ ബ്ലാസ്ഫെമി നിയമത്തിൽ വരുത്തുന്ന മാറ്റത്തിനെതിരെ പ്രതിഷേധിക്കുന്ന 2015 ൽ സ്ഥാപിതമായ ഒരു മത രാഷ്ട്രീയ സംഘടന തെഹ്രീക് - എ - ലബ്ബൈക് പാകിസ്താൻ എന്ന സംഘടനയുടെ സ്ഥാപകനുമാണ് ഖദീം ഹുസൈൻ .
(ജനനം:22 ജൂൺ 1966- മരണം: 20 നവംബർ 2020) മുൻകാല ജീവിതം
1966ൽ പഞ്ചാബിലെ ആറ്റോക്‌ ജില്ലയിൽ ഖാതിം  ഹുസൈൻ ജനിച്ച.
ലാഹോറിലെ പീർ മക്കി മസ്ജിദിൽ എല്ലാ വെള്ളിയാഴ്ചയും അദ്ദേഹം പ്രഭാഷണം നടത്തിയിരുന്നു.
2005ൽ നടന്ന ഒരു വാഹന അപകടത്തെ തുടർന്ന് വീൽചെയർ സ്ഥിരമായി ഉപയോഗിക്കേണ്ടി വന്നു അദ്ദേഹത്തിന്.
2015ൽ തെഹ്രീക്ക് ഈ ലബ്ബൈക് പാകിസ്താൻ എന്ന രാഷ്ട്രീയ സംഘടനക്ക് രൂപം നൽകി.
ദൈവനിന്ദ നിയമത്തിനെതിരെ സംസാരിച്ച പഞ്ചാബ് ഗവർണർ സൽമാൻ തസീറിനെ, തെഹ്രീക്‌  ലബ്ബൈക് യാ റസൂലുല്ലാഹ് എന്ന സംഘടനയുടെ പ്രവർത്തകനായ മുംതാസ് ഖദ്റി കൊലപ്പെടുത്തുകയുണ്ടായി.
അതിനെ തുടർന്ന് മുംതാസ് ഖദ്‌റിയെ കോടതി തൂക്കി കൊലയ്ക്ക് വിധിച്ചു.
ഈ സംഭവത്തിന് ശേഷമാണ് പാകിസ്താനിൽ തെഹ്രീക്‌ എ ലബ്ബൈക് എന്ന സംഘടന ഉയർന്നുവന്നത്.
ദൈവനിന്ദ നിയമത്തിന് വേണ്ടി പ്രവർത്തിക്കുന്ന ഇദ്ദേഹം "ദൈവനിന്ദാ പ്രവർത്തകൻ" എന്ന പേരിൽ അറിയപ്പെടുന്നു.
Some of his books include: Tayaseer Abwab-ul-Sarf (تیسر ابواب الصرف), Maktba Majadia Sultania, 2013, 680 p. Taleemat-e-Khadimiya (تعلیمات خاد میۃ), Allama Fazal Haaq Publications, 2015, 677 p. Fazail-e-Durood Shareef (فضائل درود شریف), Dajkot, 2018, 332 p. അവലംബം ↑ ↑ ↑ https://m.khaleejtimes.com/world/rest-of-asia/pakistan-tlp-chief-khadim-hussain-rizvi-passes-away-in-lahore ↑ Profile Archived 2023-08-29 at the Wayback Machine .
on Marfat Library
കേരളത്തിലെ വിഷപ്പാമ്പുകളുടെ പട്ടിക
ഇരുപത്തഞ്ചോളം ഇനം വിഷപ്പാമ്പുകൾ കേരളത്തിലുണ്ട്.
പേര് ഇംഗ്ലീഷ് പേര് ശാസ്ത്രീയനാമം ചിത്രം 1 വെള്ളിക്കെട്ടൻ Common Krait bungarus caeruleus 2 എട്ടടി മൂർഖൻ Indian Coral Snake Calliophis melanurus 3 എഴുത്താണി മൂർഖൻ Striped Coral Snake Calliophis hemibungarus 4 എഴുത്താണി വളയൻ Bibrons' Coral Snake Calliophis bibroni 5 മൂർഖൻ Spectacled Cobra Naja naja 6 രാജവെമ്പാല King Cobra Ophiophagus hannah 7 മുളമണ്ഡലി Bamboo pit Viper Trimeresurus gramineus 8 ലാടമണ്ഡലി Horseshoe pitviper Trimeresurus strigatus 9 ചേനത്തണ്ടൻ Russell's viper Daboia russelii
കേരളത്തിലെ വെടിക്കെട്ട് അപകടങ്ങൾ ഇംഗ്ലീഷ് വിലാസം https://ml.wikipedia.org/wiki/Fireworks_Accidents_in_Kerala
കേരളത്തിൽ ഉണ്ടായിട്ടുള്ള വെടിക്കെട്ട് അപകടങ്ങളുടെ പട്ടിക.
2016-കൊല്ലം പരവൂർ പുറ്റിംഗൽ ക്ഷേത്രത്തിൽ വെടിക്കെട്ടപകടം .
മരണം 114 2016 എറണാകുളം ജില്ലയിലെ മരട് കൊട്ടാരം ഭഗവതി ക്ഷേത്രം താലപ്പൊലിക്ക് വെടിക്കെട്ട് തയ്യാറാക്കുന്ന തെക്കേ ചേരുവാരം വെടിക്കെട്ട് പുരയിൽ ഉണ്ടായ സ്‌ഫോടനത്തിൽ 2 മരണം 2013-പാലക്കാട് പന്നിയംകുറുശ്ശി കുളങ്കുന്നത്ത് പടക്കനിർമ്മാണശാലയിലുണ്ടായ പൊട്ടിത്തെറി.
മരണം ആറ് 2011-ഷൊർണൂരിനടുത്ത് ത്രാങ്ങാലിയിൽ വെടിക്കെട്ടുപുരയ്ക്ക് തീപിടിച്ചു.
മരണം 13 2008 ഫെബ്രുവരി 18-എറണാകുളം ജില്ലയിലെ മരടിൽ കൊട്ടാരം ഭഗവതി ക്ഷേത്രം താലപ്പൊലി വെടിക്കെട്ടിനിടെ ഡൈന ആളുകളുടെ ഇടയിൽ വീണു പൊട്ടി 3 മരണം 2006-തൃശ്ശൂർ പൂരത്തിന് തയ്യാറാക്കിയിരുന്ന വെടിക്കെട്ട് സാമഗ്രികൾ സൂക്ഷിക്കുന്നിടത്തുണ്ടായ അപകടം.
മരണം ഏഴ് 1999-പാലക്കാട് ആളൂരിൽ ചാമുണ്ടിക്കാവ് താലപ്പൊലി ഉത്സവത്തിനിടെ ഉണ്ടായ വെടിക്കെട്ടപകടം.
മരണം എട്ട് 1998-പാലക്കാട് കഞ്ചിക്കോട് വെടിക്കോപ്പ് നിർമ്മാണശാലയിൽ പൊട്ടിത്തറി.
മരണം 13 1997-തൃശ്ശൂർ ചിയ്യാരം പടക്കനിർമ്മാണശാലയിൽ പൊട്ടിത്തെറി.
മരണം ആറ് 1990-കൊല്ലം മലനടയിൽ പോരുവഴി പെരുവിരുത്തി ക്ഷേത്രത്തിലെ വെടിക്കെട്ട് ഷെഡ്ഡിലുണ്ടായ അപകടം .
മരണം 26 1989-തൃശ്ശൂർ കണ്ടശ്ശംകടവ് പള്ളിയിൽ അഞ്ചു വർഷത്തിന് ശേഷം വീണ്ടും അപകടം.
മരണം 12 1988-തൃപ്പൂണിത്തുറയിൽ വെടിക്കെട്ട് മരുന്നുപുരക്ക് തീപിടിച്ച് സ്ത്രീ ജോലിക്കാർ മരിച്ചു.
മരണം 10 1987 ഏറണാകുളം ജില്ലയിലെ മരട് കൊട്ടാരം ഭഗവതി ക്ഷേത്രം താലപ്പൊലി വെടിക്കെട്ടിന് വെടിക്കെട്ടൊരുക്കുന്ന വടക്കേ ചേരുവാരം വെടിക്കെട്ട് പുരയ്ക്കു തീപിടിച്ചു 5 മരണം 1987-തൃശ്ശൂർ വേലൂരിൽ വെള്ളാട്ടഞ്ചൂർ -കൂട്ടന്മൂലി ക്ഷേത്രത്തിലെ അപകടം.
മരണം 20 1984-തൃശ്ശൂർ കണ്ടശ്ശംകടവ് പള്ളിപ്പെരുന്നാളിലുണ്ടായ വെടിക്കെട്ടപകടം.
മരണം 20 1978-തൃശ്ശൂർ പൂരത്തോട് അനുബന്ധിച്ച് കുഴിയമിട്ട് ലക്ഷ്യം തെറ്റി ആൾക്കൂട്ടത്തിൽ പതിച്ചുണ്ടായ അപകടം.
മരണം എട്ട് 1952-ശബരിമലയിൽ ജനുവരി 14ന് പകൽ മൂന്ന് മണിക്കുണ്ടായ കരിമരുന്നു സ്ഫോടനം.
മരണം 68 അവലംബം
കേരളത്തിലെ വെള്ളപ്പൊക്കം (2020)
2020 ഓഗസ്റ്റ് മാസം തെക്കുപടിഞ്ഞാറൻ കാലവർഷക്കാലത്ത് ഉയർന്ന അളവിൽ മഴ പെയ്തതിന്റെ ഫലമായാണ് 2020-ലെ കേരള വെള്ളപ്പൊക്ക ദുരന്തം സംഭവിച്ചത്.
2018 ലും 2019 ലും കേരളത്തിൽ വെള്ളപ്പൊക്കമുണ്ടായിരുന്നു.
ശക്തമായ മഴയെ തുടർന്ന് ഇടുക്കിയിലെ മൂന്നാറിൽ മണ്ണിടിഞ്ഞ് 52 പേർ മരണപ്പെടുകയും 19 പേരെ കാണാതാവുകയും ചെയ്തു.
വെള്ളപ്പൊക്കം അവലംബങ്ങൾ
കേരളത്തിലെ സംരക്ഷിതപ്രദേശങ്ങൾ ഇംഗ്ലീഷ് വിലാസം https://ml.wikipedia.org/wiki/Wildlife_Sanctuaries_in_Kerala ഇരവികുളം ദേശീയോദ്യാനം
ഇന്ത്യയിൽ വംശനാശഭീക്ഷണി നേരിടുന്ന വന്യജീവികളെ സംരക്ഷിക്കുവാനായി ഭാരതസർക്കാർ പ്രത്യേക പരിരക്ഷാ നിയമങ്ങൾ നടപ്പാക്കുന്നു.
ഇത് കേരളത്തിലും നടപ്പാക്കി വരുന്നു.
1970 മുതലാണ് കേരളത്തിൽ വനനിയമം പ്രാബല്യത്തിലായത്.
104 ദേശീയ ഉദ്യാനങ്ങളും 551 വന്യജീവി സംരക്ഷണകേന്ദ്രങ്ങളും ഇന്ത്യയിലുണ്ട്.
കേരളത്തിൽ 18 വന്യജീവി സംരക്ഷണകേന്ദ്രങ്ങളും 5 ദേശീയ ഉദ്യാനങ്ങളുമാണുള്ളത് .
ദേശീയ ഉദ്യാനങ്ങൾ ഇരവികുളം ദേശീയോദ്യാനം ഇരവികുളം ദേശീയോദ്യാനം
മൂന്നാറിൽ നിന്ന് 17 കിലോമീറ്റർ അകലെയായി വംശനാശം നേരിടുന്ന വരയാടുകളുടെ സംരക്ഷണം പ്രധാന ലക്ഷ്യമാക്കി നിലവിൽ വന്ന ദേശീയോദ്യാനമാണ് ഇരവികുളം ദേശീയോദ്യാനം.
പശ്ചിമഘട്ടത്തിന്റെ ചെരുവിൽ 2000  മീറ്റർ ഉയരത്തിൽ സ്ഥിതിചെയ്യുന്ന ഈ പ്രദേശം കേരളത്തിലെ ഏറ്റവും ഉയരത്തിൽ സ്ഥിതിചെയ്യുന്ന ദേശിയോദ്യാനമാണ്‌ .
കണ്ണൻ ദേവൻ ഹിൽ പ്രൊഡ്യൂസ്‌ കമ്പനിയുടെ വേട്ടയാടൽ കേന്ദ്രമായിരുന്ന ഇവിടം 1895-ൽ ഹൈറേഞ്ച് ഗെയിം പ്രിസർവേഷൻ അസോസിയേഷൻ സംരക്ഷിതപ്രദേശമാക്കി മാറ്റി.
1975-ൽ ദേശീയോദ്യാനമായി പ്രഖ്യാപിക്കുകയും 1978-ൽ ഇരവികുളം ദേശീയോദ്യാനം എന്നു പേരു നൽകുകയും ചെയ്തു.
സൈലന്റ്‌വാലി ദേശീയോദ്യാനം സൈലന്റ്‌വാലി ദേശീയോദ്യാനം
പാലക്കാട് ജില്ലയിൽ പശ്ചിമഘട്ടത്തിൽ സ്ഥിതി ചെയ്യുന്ന ദേശീയോദ്യാനമാണ്‌ സൈലന്റ്‌വാലി ദേശീയോദ്യാനം.
100 ഇനം ചിത്രശലഭങ്ങളേയും, 400 ഇനം മറ്റു ശലഭങ്ങളേയും ഇവിടെ കണ്ടെത്തിയിട്ടുണ്ട്.
സൈലന്റ് വാലിയെ ദേശീയ ഉദ്യാനമായി പ്രഖ്യാപിച്ചത് 1984 നവംബർ 15 ആണ്.
സിംഹവാലൻ കുരങ്ങുകളാണ്  ഇവിടുത്തെ പ്രധാന ആകർഷണം.
സിംഹവാലൻ കുരങ്ങുകൾ സൈലന്റ് വാലിയിൽ കാണാൻ കാരണം വെടി പ്ലാവിന്റെ സാന്നിധ്യമാണ്.
പാലക്കാട് ജില്ലയിൽ മണ്ണാർക്കാട് താലൂക്കിൽ സ്ഥിതിചെയ്യുന്നു.
ചീവീടുകൾ ഇല്ലാത്ത ദേശീയ ഉദ്യാനമാണ് ഇത്.
സൈലൻറ് വാലി എന്ന് പേര് നിർദ്ദേശിച്ച ബ്രിട്ടീഷുകാരനാണ് റോബർട്ട് വൈറ്റ്.
കേരളത്തിലെ ഏക കന്യാവനം എന്നറിയപ്പെടുന്നതും സൈലന്റ് വാലിയാണ്.
പാമ്പാടുംചോല പാമ്പാടുംചോല നാഷണൽ പാർക്കിലൂടെയുള്ള വഴി
കേരളത്തിലെ ഏറ്റവും ചെറിയ ദേശീയോദ്യാനമാണ്‌ പാമ്പാടും ചോല ദേശീയോദ്യാനം .
2004-ലാണ് ദേശീയോദ്യാനമായി പ്രഖ്യാപിച്ചത്.
1.318 ചതുരശ്ര കിലോമീറ്റർ ആണ്‌ വിസ്തൃതിയുള്ള ഈ ഉദ്യാനം ഇടുക്കി ജില്ലയിലെ മറയൂർ വില്ലേജിൽ സ്ഥിതിചെയ്യുന്നു.
ചോലപ്പുൽമേട് ആവാസവ്യവസ്ഥയാണ്‌ ഇവിടുത്തെ പ്രത്യേകത.
മതികെട്ടാൻ ചോല
ഇടുക്കി ജില്ലയിലെ ഉടുമ്പൻചോല താലൂക്കിലെ പൂപ്പാറ വില്ലേജിലാണ് മതികെട്ടാൻ ചോല സ്ഥിതി ചെയ്യുന്നത്.
12.817 ചതുരശ്ര കിലോമീറ്റർ ആണ് ഇതിന്റെ വിസ്തീർണ്ണം.
ആനമുടി ചോല ആനമുടി ചോല
ഇടുക്കി ജില്ലയിലെ ദേവികുളം താലൂക്കിലെ മറയൂർ വില്ലേജിൽ സ്ഥിതി ചെയ്യുന്ന ദേശീയ ഉദ്യാനമാണ് ആനമുടി ചോല.
7.5 ചതുരശ്ര കിലോമീറ്ററാണ്‌ വിസ്തീർണ്ണമുള്ള ആനമുടി  2004-ലാണ്‌ ദേശീയോദ്യാനമായി തിരഞ്ഞെടുക്കപ്പെട്ടത്.
വന്യജീവി സംരക്ഷണകേന്ദ്രങ്ങൾ പെരിയാർ കടുവ സംരക്ഷിത പ്രദേശം പെരിയാർ കടുവ സംരക്ഷിത പ്രദേശം
കടുവകളുടെ സംരക്ഷണത്തിനായി ഇന്ത്യയിലുള്ള 27 പ്രദേശങ്ങളിലൊന്നാണ്‌ പെരിയാർ കടുവ സംരക്ഷിത പ്രദേശം.
777 ച.
മീ വിസ്തൃതിയുള്ള ഈ പ്രദേശത്ത് നിരവധി തദ്ദേശീയങ്ങളായ സസ്യങ്ങളും ജീവികളും ഉൾക്കൊള്ളുന്നു.
പ്രതിവർഷം 3000 മില്ലിമീറ്റർ മഴവരെയും ലഭിക്കാറുണ്ട്‌.
ആന സംരക്ഷണ പദ്ധതി പ്രദേശമായും ഈ സ്ഥലത്തെ നിർവചിച്ചിരിക്കുന്നു.
നെയ്യാർ വന്യജീവി സം‌രക്ഷണകേന്ദ്രം
തിരുവനന്തപുരം ജില്ലയിലാണ് നെയ്യാർ വന്യജീവി സം‌രക്ഷണകേന്ദ്രം സ്ഥിതി ചെയ്യുന്നത്.
തിരുവനന്തപുരം നഗരകേന്ദ്രത്തിൽ നിന്നും ഏകദേശം 32 കിലോമീറ്റർ അകലെയായി നെയ്യാർ അണക്കെട്ടിന്റെ സംഭരണ മേഖലയിൽ ഏകദേശം 128 ചതുരശ്ര കിലോമീറ്റർ വിസ്തൃതിയിൽ വ്യാപിച്ചുകിടക്കുന്ന വനഭൂമിയാണ്‌ ഇത്.
1958-ലാണ്‌ ഇതിനെ ഒരു വന്യജീവി സം‌രക്ഷണകേന്ദ്രമായി പ്രഖ്യാപിച്ചത്.
കേരളത്തിലെ ഏക ലയൺ സഫാരി പാർക്ക് സ്ഥിതി ചെയ്യുന്നത് നെയ്യാറിലെ മരക്കുന്നം ദ്വീപിലാണ്.
കേരളത്തിൽ പശ്ചിമഘട്ടം അവസാനിക്കുന്നത് ഇവിടെയാണ്.
പീച്ചി-വാഴാനി വന്യജീവി സംരക്ഷണ കേന്ദ്രം
തൃശ്ശൂർ ജില്ലയിലാണ് പീച്ചി-വാഴാനി വന്യജീവി സങ്കേതം സ്ഥിതി ചെയ്യുന്നത്.
പറമ്പിക്കുളം വന്യജീവി സംരക്ഷണ കേന്ദ്രം പറമ്പിക്കുളം വന്യജീവി സംരക്ഷണ കേന്ദ്രം
പാലക്കാട് ജില്ലയിലാണ് പറമ്പിക്കുളം വന്യജീവി സംരക്ഷണ കേന്ദ്രം സ്ഥിതി ചെയ്യുന്നത്.
285 ചതുരശ്ര കിലോമീറ്ററാണ് വിസ്തീർണ്ണം.
തമിഴ്‌നാട് സംസ്ഥാനത്തിലെ അണ്ണാമലൈ വന്യജീവി സംരക്ഷണകേന്ദ്രവുമായി ഇത് ചേർന്നുകിടക്കുന്നു.
ആനകളുടെ താവളം എന്നതിനു ഉപരി കാട്ടുപോത്ത്, മ്ലാവ്, വരയാട്, മുതല എന്നിവയും ചുരുക്കം കടുവകൾ, പുള്ളിപ്പുലികൾ എന്നിവയും ഈ വന്യജീവി സംരക്ഷണകേന്ദ്രത്തിൽ ഉണ്ട്.
ഏഷ്യയിലെ ഏറ്റവും വലിയ തേക്ക് മരമായ കന്നിമരം ഇവിടെയുള്ള തൂണക്കടവ് എന്ന സ്ഥലത്താണ്.
വയനാട് വന്യജീവി സം‌രക്ഷണകേന്ദ്രം
വയനാട് ജില്ലയിൽ സഹ്യപർവ്വതത്തോടു ചേർന്നുകിടക്കുന്ന സംരക്ഷണ കേന്ദ്രമാണ് വയനാട് വന്യജീവി സം‌രക്ഷണകേന്ദ്രം.
നീലഗിരി ജൈവമണ്ഡലത്തിന്റെ ഭാഗമായ ഇത് 1973-ലാണ് ഒരു വന്യജീവി സംരക്ഷണ കേന്ദ്രമായി പ്രഖ്യാപിക്കപ്പെട്ടത്.
വലിപ്പത്തിൽ കേരളത്തിലെ വന്യജീവി സം‌രക്ഷണകേന്ദ്രങ്ങളിൽ രണ്ടാം സ്ഥാനമാണ് വയനാടിന്.
ഇടുക്കി വന്യജീവിസങ്കേതം
ഇടുക്കി ജലസംഭരണിക്ക് ചുറ്റുമുള്ള വനപ്രദേശമാണ് ഇടുക്കി വന്യജീവിസങ്കേതത്തിലുൾപ്പെട്ടിരിക്കുന്നത്.
തൊടുപുഴ, ഉടുമ്പൻചോല താലൂക്കുകളിലായി വ്യാപിച്ച് കിടക്കുന്ന ഈ പ്രദേശത്തിന് ഏതാണ്ട് 70 ചതുരശ്രകിലോമീറ്റർ വിസ്ത്രിതിയുണ്ട്.
1976 ഫെബ്രുവരി 9-നാണ് ഇവിടം വന്യജീവി സങ്കേതമാക്കിയത്.
സമുദ്രനിരപ്പിൽ നിന്നും അഞ്ഞൂറ് മുതൽ ആയിരം അടി വരെ മുകളിലാണ് ഈ വന്യജീവി സങ്കേതം സ്ഥിതിചെയ്യുന്നത്.
പേപ്പാറ വന്യജീവിസംരക്ഷണകേന്ദ്രം പേപ്പാറ വന്യജീവിസംരക്ഷണകേന്ദ്രം
തിരുവനന്തപുരം ജില്ലയിലെ പേപ്പാറ ഡാമിനോടനുബന്ധിച്ചുള്ള മേഖലയാണ് പേപ്പാറ വന്യജീവിസംരക്ഷണകേന്ദ്രം.
1983-ലാണ് സംരക്ഷണകേന്ദ്രം നിലവിൽ വന്നത്.
ഈ സംരക്ഷണമേഖലയിൽ പ്രധാനമായും കാണപ്പെടുന്നത് കടുവ, ആന, മാൻ, വരയാട് എന്നീ സസ്തനികളാണ്.
43 തരം സസ്തനികളും, 233 തരം പക്ഷികളും, 46 തരം ഉരഗങ്ങളും, 13 തരം ഉഭയജീവികളും 27 തരം മത്സ്യങ്ങളും ഉള്ളതായി രേഖപ്പെടുത്തിയിട്ടുണ്ട്.
ചെന്തുരുണി വന്യജീവി സങ്കേതം
കൊല്ലം ജില്ലയിൽ പത്തനാപുരം താലൂക്കിൽ സ്ഥിതി ചെയ്യുന്ന വന്യജീവി സങ്കേതമാണ് ചെന്തുരുണി.
1984 ലാണ് ഈ വന്യജീവിസങ്കേതം നിലവിൽ വന്നത്.
തെന്മലയാണ്‌ ഇതിന്റെ ആസ്ഥാനം.
171 ച.
മീറ്ററാണ് ചെന്തുരുണിയുടെ വിസ്തീർണ്ണം.
ചിന്നാർ വന്യജീവി സംരക്ഷണകേന്ദ്രം
ഇടുക്കി ജില്ലയിലെ ദേവികുളം താലൂക്കിൽ പെടുന്ന മറയൂരിനടുത്താണ് ചിന്നാർ വന്യജീവി സംരക്ഷണകേന്ദ്രം സ്ഥിതി ചെയ്യുന്നത്.
90.44 ചതുരശ്ര കിലോമീറ്ററാണ് പ്രദേശത്തിന്റെ വിസ്തീർണ്ണം.
ചിമ്മിണി വന്യജീവി സംരക്ഷണകേന്ദ്രം
തൃശൂർ ജില്ലയിലെ മുകുന്ദപുരം താലൂക്കിലുള്ള ആമ്പല്ലൂരിനടുത്താണ് ചിമ്മിണി വന്യജീവി സംരക്ഷണ കേന്ദ്രം.
മീ വിസ്തീർണ്ണമുള്ള ചിമ്മിണി വന്യജീവി സംരക്ഷണകേന്ദ്രം 1984-ലാണ് സ്ഥാപിതമായത്.
ആമ്പല്ലൂർ ഗ്രാമത്തിൽ നിന്ന് 28 കിലോമീറ്റർ ദൂരെ സ്ഥിതിചെയ്യുന്ന എച്ചിപ്പാറയാണ്‌ വന്യജീവിസങ്കേതത്തിന്റെ ആസ്ഥാനം.
പശ്ചിമഘട്ടത്തിലെ നെല്ലിയാമ്പതി മലകളുടെ പടിഞ്ഞാറേ ചരിവിലാണ് ഈ വന്യജീവി സംരക്ഷണ കേന്ദ്രം സ്ഥിതി ചെയ്യുന്നത്.
ആറളം വന്യജീവി സംരക്ഷണ കേന്ദ്രം ആറളം വന്യജീവി സംരക്ഷണകേന്ദ്രത്തിൽ നിന്നും ചീങ്കണ്ണിപ്പുഴ
കണ്ണൂർ ജില്ലയിലാണ് ആറളം വന്യജീവി സംരക്ഷണ കേന്ദ്രം സ്ഥിതി ചെയ്യുന്നത്.
55 ചതുരശ്ര കിലോമീറ്ററാണ് ആറളത്തിന്റെ വിസ്തൃതി.
1984 ൽ ആണ് ഈ വന്യജീവിസങ്കേതം രൂപികരിക്കപ്പെട്ടത്.
ഇരിട്ടിയിലാണ് വന്യജീവി സങ്കേതത്തിന്റെ വൈൽഡ് ലൈഫ് വാർഡന്റെ കാര്യാലയം സ്ഥിതി ചെയ്യുന്നത്.
മലബാർ വന്യജീവി സങ്കേതം
2010 ഓഗസ്റ്റ് 8-നാണ് മലബാർ വന്യജീവി സങ്കേതം സ്ഥാപിക്കപ്പെട്ടത്.
കോഴിക്കോട് നിന്നും 65 കി.
മി ദൂരത്തായി സ്ഥിതി ചെയ്യുന്നു.
സം‌രക്ഷണമേഖലയ്ക്ക് 74.22 ചതുരശ്ര കിലോമീറ്റർ വിസ്തൃതിയുണ്ട്.
കൽ‌പ്പറ്റയിലെ കുറിച്ചി വനമേഖലയും പെരുവണ്ണാമൂഴിയിലെ ഏതാനും വനമേഖലയും താമരശേരി റെയിഞ്ചിലെയും കോഴിക്കോടിലെയും ചില വനമേഖലകളും ചേരുന്നതാണ്‌ ഇതിന്റെ അതിർത്തികൾ.
കൊട്ടിയൂർ വന്യജീവി സങ്കേതം കണ്ണൂർ ജില്ലയിൽ സ്ഥിതി ചെയ്യുന്നു.
ഇത് കേരളത്തിലെ ഇരുപത്തിമൂന്നാമത്തെ വന്യജീവി സങ്കേതമാണ്.
വന്യജീവി സങ്കേതത്തിന്റെ മൊത്തം വിസ്തീർണ്ണം 3,037.98 ഹെക്ടർ ആണ്.
ഇത് കണ്ണൂർ ജില്ലയിലെ തന്നെ മറ്റൊരു വന്യജീവി സങ്കേതമായ ആറളം വന്യജീവി സങ്കേതമായി ചേർന്നുകിടക്കുന്നു.
അതിനുപുറമേ കർണാടക അതിർത്തിയിൽ സ്ഥിതി ചെയ്യുന്ന കടുവ സംരക്ഷണ കേന്ദ്രമായ ബന്ദിപ്പൂർ ദേശീയോദ്യാനവും ഇതിനോട് ചേർന്ന് കിടക്കുന്നു.
കേരളത്തിൽ ഏറ്റവും ഒടുവിൽ രൂപീകൃതമായ വന്യജീവി സങ്കേതമാണ്‌ കരിമ്പുഴ വന്യജീവി സങ്കേതം.
2020 ജൂലൈ 3-നാണ് ഈ വന്യജീവി സങ്കേതം നിലവിൽ വന്നത്.
പക്ഷി സങ്കേതങ്ങൾ തട്ടേക്കാട് പക്ഷിസങ്കേതം കോഴിവേഴാമ്പൽ - തട്ടേക്കാടു നിന്നും
1983 ഓഗസ്റ്റ്‌ 27-നാണ് ഡോ. സാലിം അലി പക്ഷിസങ്കേതം അഥവാ തട്ടേക്കാട് പക്ഷിസങ്കേതം നിലവിൽ വന്നത്.
1970-കളിൽ സാലിം അലി പ്രദേശത്തു നടത്തിയ സർവേയ്ക്കു ശേഷമാണ് പക്ഷിസങ്കേതമാക്കാനുള്ള പ്രവർത്തനങ്ങൾ വേഗം പ്രാപിച്ചത്.
അദ്ദേഹത്തോടുള്ള ബഹുമാനാർത്ഥമാണ്‌ പക്ഷിസങ്കേതത്തിന്‌ ഡോ. സാലിം അലി പക്ഷിസങ്കേതം എന്ന് നാമകരണം ചെയ്തിരിക്കുന്നത്‌.
ഇന്ന് ഇവിടെ ദേശാടകരടക്കം 330 ഇനം പക്ഷികൾ ഉണ്ടെന്നു കരുതപ്പെടുന്നു.
മംഗളവനം പക്ഷിസങ്കേതം
കൊച്ചി നഗരത്തിന്റെ ഹൃദയഭാഗത്തുള്ള ദ്വീപിലാണ് മംഗളവനം പക്ഷിസങ്കേതം സ്ഥിതി ചെയ്യുന്നത്.
0.0274 ചതുരശ്ര കിലോമീറ്റർ ആണ് ഇതിന്റെ വിസ്തൃതി.
2004ൽ നിലവിൽ വന്ന മംഗളവനം പക്ഷി സങ്കേതം സംസ്ഥാന വനംവകുപ്പിന്റെ കീഴിലുള്ള ഏറ്റവും ചെറിയ സംരക്ഷിത പ്രദേശമാണ്.
കണ്ടൽ വനങ്ങളിൽ സ്ഥിതി ചെയ്യുന്ന കേരളത്തിലെ ഏക പക്ഷിസങ്കേതവുമാണിത്.
ചൂലന്നൂർ മയിൽ സംരക്ഷണ കേന്ദ്രം ചൂലന്നൂർ മയിൽ സംരക്ഷണകേന്ദ്രത്തിലെ ഇൻഫർമേഷൻ സെന്റർ
കേരളത്തിലെ ഏക മയിൽ സംരക്ഷണകേന്ദ്രമാണ് ചൂലന്നൂർ മയിൽ സംരക്ഷണകേന്ദ്രം.
3.420 ച.
മീറ്റർ നിബിഢ വനങ്ങളാണ് ഇവിടെയുള്ളത്.
ഗായത്രിപ്പുഴയുടെ തീരത്തുള്ള 342 ഹെക്ടർ സ്ഥലം ഇതിനായി വേർതിരിച്ചിരിക്കുന്നു.
100-ഓളം വിവിധയിനം പക്ഷികളെ ഇവിടെ കണ്ടെത്തിയിട്ടുണ്ട്.
2007 ലാണ് കേന്ദ്ര- കേരള സർക്കാരുകൾ മയിൽ സങ്കേതമാക്കിയത്.
കടലുണ്ടി പക്ഷിസങ്കേതം കേരളത്തിലെ മലപ്പുറം ജില്ലയിൽ വള്ളിക്കുന്ന് പഞ്ചായത്തിൽ സ്ഥിതി ചെയ്യുന്ന പക്ഷിസങ്കേതമാണ് കടലുണ്ടി പക്ഷിസങ്കേതം.
കടലുണ്ടിപ്പുഴ അറബിക്കടലിൽ ചേരുന്ന ഭാഗത്ത് ചെറുദ്വീപുകളിലായി ഈ പക്ഷിസങ്കേതം സ്ഥിതി ചെയ്യുന്നു.
നൂറിലേറെ ഇനം തദ്ദേശീയ പക്ഷികളെയും അറുപതിലേറെ ഇനം ദേശാടന പക്ഷികളെയും ഇവിടെ കാണാം.
മുണ്ടേരിക്കടവ് പക്ഷി സങ്കേതം കണ്ണൂർ ജില്ലയിലെ മുണ്ടേരി ഗ്രാമ പഞ്ചായത്തിൽ ആണ് ഈ പക്ഷി സങ്കേതം സ്ഥിതിചെയ്യുന്നത്.
കേരളത്തിൽ നാലാമത് സ്ഥാപിതമായ പക്ഷിസങ്കേതം ആണിത്.
2012-ലാണ് പക്ഷി സങ്കേതമായി പ്രഖ്യാപിച്ചത്.
വിവിധയിനം ദേശാടനപ്പക്ഷികളുടെ കേന്ദ്രമാണ് ഈ പക്ഷിസങ്കേതം.
ഇരുന്നൂറിലധികം സ്പീഷീസുകളിലായി ലക്ഷക്കണക്കിന് പക്ഷികൾ വർഷംതോറും ഇവിടെ സന്ദർശകരായി എത്താറുണ്ട്.
ഇവിടുത്തെ ജൈവവൈവിധ്യവും കാലാവസ്ഥയുടെ പ്രത്യേകതകളുമാണ് പ്രധാനമായും പക്ഷികളെ ഇവിടേക്ക് ആകർഷിക്കുന്നത്.
പാതിരാമണൽ പക്ഷി സങ്കേതം വേമ്പനാട്ട് കായലിൽ സ്ഥിതി ചെയ്യുന്ന ഒരു ചെറിയ ദ്വീപാണ് പാതിരാമണൽ.
ആലപ്പുഴ ജില്ലയിലെ മുഹമ്മ പഞ്ചായത്തിലെ പത്താം വാർഡിന്റെ ഭാഗമാണ് പാതിരാമണൽ.
നൂറുകണക്കിന് ദേശാടന പക്ഷികളുടെ വാസസ്ഥലം ആണ് ഈ ദ്വീപ്.
പന്ത്രണ്ടാം ചാൽ പക്ഷി സങ്കേതം പന്ത്രണ്ടാം ചാൽ പക്ഷി സങ്കേതം സസ്യ സരംക്ഷണകേന്ദ്രം കുറിഞ്ഞിമല സംരക്ഷണകേന്ദ്രം
ഇന്ത്യയിൽ പ്രത്യേക സസ്യത്തിന് വേണ്ടി നിലവിൽവന്ന ഒരു ഉദ്യാനമാണ് കുറിഞ്ഞിമല.
ഇടുക്കി ജില്ലയിലാണ് കുറിഞ്ഞിമല സംരക്ഷണകേന്ദ്രം സ്ഥിതി ചെയ്യുന്നത്.
32 ചതുരശ്ര കിലോമീറ്ററാണ് ഇതിന്റെ വിസ്തീർണ്ണം.
2006-ലാണ് ഇത് സംരക്ഷണകേന്ദ്രമായി പ്രഖ്യാപിക്കപ്പെട്ടത്.
കേരളത്തിലെ വെള്ളപ്പൊക്കം (2019) ഇംഗ്ലീഷ് വിലാസം https://ml.wikipedia.org/wiki/2019_Kerala_floods അങ്കമാലിയിൽ വെള്ളം കയറി മുങ്ങിയ ഒരു റോഡ്
2019 ഓഗസ്റ്റ് മാസം തെക്കുപടിഞ്ഞാറൻ കാലവർഷക്കാലത്ത് ഉയർന്ന അളവിൽ മഴ പെയ്തതിന്റെ ഫലമായാണ് 2019-ലെ കേരള വെള്ളപ്പൊക്ക ദുരന്തം സംഭവിച്ചത്.
അതിശക്തമായ മഴയെത്തുടർന്ന് കേരളത്തിലെ മിക്ക ജില്ലകളിലും വെള്ളപ്പൊക്കവും മലയോര മേഖലകളിൽ ഉരുൾപൊട്ടലുമുണ്ടായി .
നൂറുകണക്കിന് ആളുകളെ സുരക്ഷിത സ്ഥലങ്ങളിലേക്കും ദുരിതാശ്വാസ ക്യാമ്പുകളിലേക്കും മാറ്റി.
അണക്കെട്ടുകളിലെ ജലനിരപ്പ് ക്രമാതീതമായി ഉയർന്നതോടെ അവയുടെ ഷട്ടറുകൾ തുറന്നുവിട്ടത് വെള്ളപ്പൊക്കത്തിന്റെ ആഘാതം വർദ്ധിപ്പിച്ചു.
2018 ജൂലൈ-ഓഗസ്റ്റ് മാസങ്ങളിൽ തെക്കുപടിഞ്ഞാറൻ കാലവർഷകാലത്ത് ഉയർന്ന അളവിൽ മഴ പെയ്തതിന്റെ ഫലമായായി വൻനാശനഷ്ടമുണ്ടാക്കിയിരുന്നു.
, അതിൽ 450 ൽ അധികം ആളുകൾ മരിക്കുകയും ചെയ്തിരുന്നു.
നദികളിലെയും മറ്റ് ജലാശയങ്ങളിലെയും ജലനിരപ്പ് ഉയരുന്നതിനൊപ്പം തുടർച്ചയായ മഴയും കേരളത്തിന്റെ പല ഭാഗങ്ങളിലും വെള്ളപ്പൊക്കത്തിന് കാരണമായി.
2019 ഓഗസ്റ്റ് 8 ലെ കണക്കനുസരിച്ച് കേരളത്തിലെ അഞ്ച് ജില്ലകളിലുണ്ടായ വെള്ളപ്പൊക്കത്തിൽ 22 പേർ മരിച്ചു.
കേരളത്തിന്റെ വിവിധ ഭാഗങ്ങളിൽ ഉണ്ടായ വെള്ളപ്പൊക്കത്തിൽ 22165 ലധികം പേരെ നേരിട്ട് ബാധിച്ചു.
1326 ദുരിതാശ്വാസ ക്യാമ്പുകളിലേക്ക് 2.51 ലക്ഷം ആളുകളെ മാറ്റി.
2019 ഓഗസ്റ്റ് 9 ന് 09:00 (IST) വരെ പ്രളയബാധിത കൊച്ചി അന്താരാഷ്ട്ര വിമാനത്താവളത്തിന്റെ പ്രവർത്തനം എയർപോർട്ട് അധികൃതർ നിർത്തിവച്ചു.
2019 ഓഗസ്റ്റ് 10 ലെ കണക്കുപ്രകാരം 47 പേർ വെള്ളപ്പൊക്കത്തിൽ മരിച്ചു.
രണ്ട് ദിവസത്തിനിടെ 80 പ്രദേശങ്ങളിൽ മണ്ണിടിച്ചിലുണ്ടായതായി പ്രധാനമന്ത്രി പറയുകയുണ്ടായി.
അവരുടെ കീഴിൽ മണ്ണിനടിയിൽപ്പെട്ട നിരവധി പേരെ രക്ഷപ്പെടുത്തിയിരുന്നു.
ദുരന്തത്തിൽ രക്ഷാപ്രവർത്തനങ്ങൾ ഇടപെടുന്നതിനാൽ ഇത് ഇപ്പോഴും ഒരു നിർണായക സാഹചര്യമാണ്.
വയനാട് , മലപ്പുറം , കോഴിക്കോട് , കണ്ണൂർ , പാലക്കാട് , തൃശ്ശൂർ , എറണാകുളം ജില്ലകളാണ് പ്രളയക്കെടുതി സാരമായി ബാധിച്ച ജില്ലകൾ.
2019 ഓഗസ്റ്റ് 12 ലെ കണക്കനുസരിച്ച് കേരള സംസ്ഥാനത്തൊട്ടാകെയുള്ള വെള്ളപ്പൊക്കത്തിൽ 91 പേർ മരിച്ചിരുന്നു.
2019 ഓഗസ്റ്റ് 19ലെ കണക്കനുസരിച്ച് കേരള സംസ്ഥാനത്ത് വെള്ളപ്പൊക്കം മൂലം 121 പേർ മരിച്ചു.
ഓഗസ്റ്റ് 8 നും 19 നും ഇടയിൽ 1,789 വീടുകൾ പൂർണമായും തകർന്നതായും ഭാഗികമായി തകർന്ന വീടുകളുടെ എണ്ണം 14,542 ആണെന്നും കേരള സ്റ്റേറ്റ് ഡിസാസ്റ്റർ മാനേജ്മെന്റിന്റെ കണക്കുകൾ വ്യക്തമാക്കുന്നു.
കാലവർഷക്കെടുതിയിൽ സംസ്ഥാനത്ത് ചെറുതും വലുതുമായ 65 ഉരുൾപൊട്ടലുകൾ ആണുണ്ടായത്.
കേരള ദുരന്തനിവാരണ അതോറിറ്റിയുടെ പ്രാഥമിക വിവരശേഖരമുപയോഗിച്ച് കേരള സ്റ്റേറ്റ് റിമോട്ട് സെൻസിങ് ആൻഡ് എൻവയൺമെന്റ് സെന്റർ (കെഎസ്ആർഇസി) തയ്യാറാക്കിയ ഭൂപടമാണ് ദുരന്തത്തിന്റെ ഭീകരത വ്യക്തമാക്കുന്നത്.
ആദ്യ കണക്കെടുപ്പനുസരിച്ച് ഏറ്റവുമധികം ഉരുൾപൊട്ടലുകളുണ്ടായത് (18 എണ്ണം) പാലക്കാട് ജില്ലയിലാണ്.
രണ്ടാമത് (11 എണ്ണം) മലപ്പുറമാണ്.
മലപ്പുറം - 11 പാലക്കാട് - 18 കോഴിക്കോട് - 8 കണ്ണൂർ - 6 തൃശ്ശൂർ - 2 ഇടുക്കി - 6 വയനാട് - 10 എറണാകുളം - 2 കോട്ടയം - 2 രക്ഷാപ്രവർത്തനം
കേരള സംസ്ഥാന ദുരന്ത നിവാരണ അതോറിറ്റി, കേരള പോലീസ്, ഇന്ത്യൻ വ്യോമസേന, സിവിലിയന്മാർ, സന്നദ്ധപ്രവർത്തകർ, തീരദേശ കേരളത്തിൽ നിന്നുള്ള മത്സ്യത്തൊഴിലാളികൾ എന്നിവർ പ്രളയബാധിത പ്രദേശങ്ങളിലെ രക്ഷാപ്രവർത്തനങ്ങളിൽ സജീവമായി പങ്കെടുക്കുന്നു.
എന്നിരുന്നാലും, കനത്ത മഴയും മണ്ണിടിച്ചിലുമുള്ള പ്രതികൂല കാലാവസ്ഥ വയനാട്, കോഴിക്കോട്, മലപ്പുറം ജില്ലകളിലെ മലയോര മേഖലകളിലെ രക്ഷാപ്രവർത്തനത്തെ തടസ്സപ്പെടുത്തുന്നു.
ദുരിതാശ്വാസ പ്രവർത്തനങ്ങളിൽ പങ്കെടുക്കാൻ കരസേന, നേവി, വ്യോമസേന, തീരസംരക്ഷണ സേന എന്നിവയുടെ 173 ടീമുകൾക്ക് പുറമേ 83 ദേശീയ ദുരന്ത പ്രതികരണ സേന (എൻ‌ഡി‌ആർ‌എഫ്) ടീമുകളെ കൂടി വിന്യസിച്ചു.
പുത്തുമലയിൽ ഉരുൾപൊട്ടലുണ്ടായ സ്ഥലത്തു രാഹുൽ ഗാന്ധി സന്ദർശനം നടത്തുകയും ദുരന്തബാധിതർ താമസിക്കുന്ന മേപ്പാടിയിലെ ക്യാംപ് സന്ദർശിക്കുകയും ചെയ്തിരുന്നു.
ദുരിതാശ്വാസവും ധനസഹായവും Landslip location in Kavalappara where 37 people feared died and 22 people are missing
പേമാരി ബാധിച്ച എല്ലാ കുടുംബങ്ങൾക്കും 10,000 രൂപ വീതം അടിയന്തര ധനസഹായം ഏർപ്പെടുത്തി.
വീടുകൾ പൂർണമായും തകർന്നതോ വാസയോഗ്യമല്ലാത്തതോ ആയവർക്ക് 4 ലക്ഷം രൂപയും വീടുകൾ നഷ്ടപ്പെട്ടവർക്ക് 10 ലക്ഷം രൂപയും നൽകുമെന്ന് മുഖ്യമന്ത്രിയുടെ മന്ത്രിസഭാ യോഗം അറിയിച്ചു.
ഇവകൂടി കാണുക വെള്ളപ്പൊക്കവും സാംക്രമിക രോഗങ്ങളും വിശക്കുന്ന ജലം തൊണ്ണൂറ്റിയൊമ്പതിലെ വെള്ളപ്പൊക്കം ഉഷാഹിതി കേരളത്തിലെ വെള്ളപ്പൊക്കം (2018) അവലംബങ്ങൾ
കേരളത്തിലെ ശുദ്ധജലമത്സ്യങ്ങളുടെ പട്ടിക ഇംഗ്ലീഷ് വിലാസം https://ml.wikipedia.org/wiki/List_of_freshwater_fish_of_Kerala മലഞ്ഞീൽ , ആരൽ , കോലാൻ , പച്ചമുള്ളൻ , പൂവാലിപ്പരൽ , കരിപ്പിടി , കരിമീൻ ചാലക്കുടിപ്പുഴയിൽ നിന്നും ശേഖരിച്ചത്
കേരളത്തിലെ സംരക്ഷിത പ്രദേശങ്ങൾ ഇംഗ്ലീഷ് വിലാസം https://ml.wikipedia.org/wiki/Protected_areas_of_Kerala ഈ ലേഖനം കേരളത്തിലെ സംരക്ഷിതപ്രദേശങ്ങൾ എന്ന താളുമായി ലയിപ്പിക്കാൻ ശുപാർശ ചെയ്തിരിക്കുന്നു.
കേരളത്തിലെ സംരക്ഷിതപ്രദേശങ്ങളിൽ വിവിധതരത്തിലുള്ള ജൈവവൈവിദ്ധ്യപ്രദേശങ്ങൾ ഉൾപ്പെടുന്നു.
കേരളത്തിന്റെ വൈവിദ്ധ്യം നിറഞ്ഞ ഭൂപ്രകൃതിയും കാലാവസ്ഥയും വിവിധതരം സസ്യജന്തുജാലങ്ങളുടെ പ്രധാന ആവാസവ്യവസ്ഥ സൃഷ്ടിക്കുന്നു.
പവിഴപ്പുറ്റുകൾ, അഴിമുഖങ്ങൾ, ചതുപ്പുനിലങ്ങൾ, കണ്ടൽകാടുകൾ, ബീച്ചുകൾ, നിത്യഹരിതവനങ്ങൾ, ആർദ്രവനങ്ങൾ തുടങ്ങിയവ ഉൾപ്പെടുന്നു.
പശ്ചിമഘട്ടത്തിലെ വിവിധ തരം വനങ്ങൾ, പുൽമേടുകൾ, മഴക്കാടുകൾ, അറബിക്കടലിലെ വിവിധ കടൽതീരങ്ങൾ, കണ്ടൽകാടുകൾ എന്നിവ കേരളത്തിലെ സംരക്ഷിത പ്രദേശങ്ങളാണ്.
പതിന്നാല് ജില്ലകളിലുമുള്ള ഏതാണ്ട് എല്ലാ സംരക്ഷിതപ്രദേശങ്ങളും കേരള വനം വകുപ്പിന്റെ നിയന്ത്രണത്തിലാണ്.
ഇവ സംരക്ഷിക്കുന്നതിനായി കേന്ദ്ര വനം പരിസ്ഥിതി മന്ത്രാലയത്തിന്റെ സമ്പൂർണ്ണ പിൻതുണ ലഭിക്കുന്നു.
38,863 ചതുരശ്രകിലോമീറ്ററാണ് കേരളസംസ്ഥാനത്തിന്റെ വിസ്തൃതി.
1995 ലെ കണക്ക് പ്രകാരം 10,336 ചതുരശ്രകിലോമീറ്ററാണ് ആകെ വനപ്രദേശം.
ഇത് ആകെ ഭൂപ്രദേശത്തിന്റെ 27.83 ശതമാനമാണ്.
ആറ് ദേശീയോദ്യാനങ്ങൾ ആകെ 558.16 ചതുരശ്രകിലോമീറ്റർ വിസ്തൃതിയിൽ സ്ഥിതിചെയ്യുന്നു.
പതിന്നാല് വന്യജീവിസങ്കേതങ്ങൾ ആകെ 1,891.07 ചതുരശ്രകിലോമീറ്റർ വിസ്തൃതിയിൽ സ്ഥിതിചെയ്യുന്നു.
ആകെ സംരക്ഷിതപ്രദേശം 2,449.23 ചതുരശ്രകിലോമീറ്റർ വിസ്തൃതിയിൽ സ്ഥിതിചെയ്യുന്നു.
ഇത് കേരളത്തിന്റെ ആകെ വനപ്രദേശത്തിന്റെ 23.7 ശതമാനവും ആകെ ഭൂപ്രദേശത്തിന്റെ 6.3 ശതമാനവുമാണ്.
ഔദ്യോഗികമായി ആദ്യമായി കേരളത്തിലെ ജൈവവൈവിദ്ധ്യം സംരക്ഷിക്കാനുള്ള പ്രവർത്തനങ്ങൾ തുടങ്ങിയത് 1934 ൽ തിരുവിതാംകൂർ മഹാരാജാവായിരുന്ന ചിത്തിര തിരുന്നാൾ ബാലരാമവർമ്മയാണ് .
പെരിയാർതടാകത്തിന്റെ ചുറ്റുപാടുമുള്ള സ്ഥലങ്ങൾ സ്വകാര്യ ഗെയിം റിസർവ്വായി പ്രഖ്യാപിച്ചുകൊണ്ടാണ് തുടങ്ങിയത്.
നെല്ലിക്കാംപെട്ടി ഗെയിം റിസർവ്വ് എന്നായിരുന്നു ഇതിന്റെ പേര്.
ഇന്ത്യാഗവൺമെന്റ് നിലവിൽവന്നതിനുശേഷം 1950 ൽ ഇത് ഒരു വന്യജീവിസങ്കേതമായി പ്രഖ്യാപിച്ചു.
ജൈവമണ്ഡലങ്ങൾ
നീലഗിരി ജൈവമണ്ഡലവും അഗസ്ത്യമല ജൈവമണ്ഡലവുമാണ് കേരളത്തിലെ പ്രധാന ജൈവമണ്ഡലങ്ങൾ.
നീലഗിരി ജൈവമണ്ഡലത്തിന്റെ വിസ്തൃതി 5520 ചതുരശ്രകിലോമീറ്ററാണ്.
1986 ലാണ് ഇത് നിലവിൽവന്നത്.
വയനാടിന്റെ ഭാഗങ്ങൾ, നഗർഹോള, ബന്ദിപ്പൂർ, മുതുമല, നിലമ്പൂർ, സൈലന്റവാലി, ശിരുവാണി മലകൾ എന്നീസ്ഥലങ്ങളാണ് നീലഗിരി ജൈവമണ്ഡലത്തിലുള്ളത്.
ഇത് കേരള, തമിഴ്നാട്, കർണ്ണാടക എന്നീ സംസ്ഥാനങ്ങളിലായി വ്യാപിച്ചുകിടക്കുന്നു.
അഗസ്ത്യമല ജൈവമണ്ഡലത്തിന്റെ വിസ്തൃതി 3500 ചതുരശ്രകിലോമീറ്ററാണ്.
2001 ലാണ് ഇത് നിലവിൽ വന്നത്.
തിരുവനന്തപുരം, കൊല്ലം, പത്തനംതിട്ട എന്നീജില്ലകളിലെ വിവിധ പ്രദേശങ്ങളും തമിഴ്നാടിലെ തിരുനെൽവേലി, കന്യാകുമാരി എന്നീജില്ലകളിലെ വിവിധ പ്രദേശങ്ങളും ഈ ജൈവമണ്ഡലത്തിൽ ഉൾപ്പെടുന്നു.
ദേശീയോദ്യാനങ്ങൾ പെരിയാർ ദേശീയോദ്യാനം
1978 ഇരവികുളം ദേശീയോദ്യാനം , ഇടുക്കി ജില്ല , 97 ചതുരശ്രകിലോമീറ്റർ
1982 പെരിയാർ ദേശീയോദ്യാനം , ഇടുക്കി ജില്ല , 350 ചതുരശ്രകിലോമീറ്റർ
1984 സൈലന്റ് വാലി ദേശീയോദ്യാനം, പാലക്കാട് ജില്ല , 89.52 ചതുരശ്രകിലോമീറ്റർ
2003 മതികെട്ടാൻ ചോല ദേശീയോദ്യാനം, ഇടുക്കി ജില്ല, 12.82 ചതുരശ്രകിലോമീറ്റർ
2003 ആനമുടി ചോല ദേശീയോദ്യാനം, ഇടുക്കിജില്ല.
മന്നവൻ ചോല, ഇടിവര ചോല, പുല്ലരടി ചോല എന്നിവ ചേർന്ന് ആകെ 7.5 ചതുരശ്രകിലോമീറ്റർ.
2003 പാമ്പാടും ചോല ദേശീയോദ്യാനം, ഇടുക്കി ജില്ല , 1.318 ചതുരശ്രകിലോമീറ്റർ
നിർദ്ദിഷ്ട കരിമ്പുഴ ദേശീയോദ്യാനം , 230 ചതുരശ്രകിലോമീറ്റർ വന്യജീവി സങ്കേതങ്ങൾ ചിന്നാർ വന്യജീവിസങ്കേതം
കേരത്തിലെ വന്യജീവിസങ്കേതങ്ങളുടെ പട്ടിക താഴെക്കൊടുക്കുന്നു: Periyar Wildlife Sanctuary in Idukki District , 427 km 2 (165 sq mi) , established in 1950 Neyyar Wildlife Sanctuary in Thiruvananthapuram District , 128 km 2 (49 sq mi) , altitude 80 m-1866 m, established in 1958:  reed brakes, ibex , lion tailed macaque , Indian elephant, Nilgiri langur , crocodile, shola birds, more than 150 endemics.